किन्हें मिलेंगे बोनस अंक, गणित-विज्ञान की फाइनल आंसर-की जारी
राजस्थान कर्मचारी चयन बोर्ड ने शिक्षक भर्ती परीक्षा (रीट मेंस) लेवल - 2 गणित और विज्ञान का रिजल्ट जारी करने के बाद अब फाइनल आंसर की जारी की है। इसमें बोर्ड ने 5 सवालों को डिलीट किया है। जिनके अंको को दूसरे अंकों में जोड़Students will get bonus marks, Mathematics-Science answer key released
राजस्थान कर्मचारी चयन बोर्ड ने शिक्षक भर्ती परीक्षा (रीट मेंस) लेवल- 2 गणित और विज्ञान का रिजल्ट जारी करने के बाद अब फाइनल आंसर की जारी की है। इसमें बोर्ड ने 5 सवालों को डिलीट कर दिया है। जिनके अंकों को दूसरे अंकों में जोड़ दिया जाएगा। इसका फायदा परीक्षा में शामिल होने वाले सभी अभ्यर्थियों को बोनस अंक के रूप में मिलेगा।
कर्मचारी चयन बोर्ड द्वारा अब तक शिक्षक भर्ती परीक्षा में कुल 14 सवालों को डिलीट किया गया है। जिनमें पांच सवाल लेवल- 1 और चार सवाल लेवल- 2 SST के पेपर से डिलीट किए गए हैं। वहीं गुरुवार को बोर्ड ने गणित और विज्ञान के पेपर से भी 5 सवालों को डिलीट किया है। ऐसे में, छात्रों द्वारा बोर्ड की कार्य शैली पर भी सवाल खड़े किए जा रहे हैं।
कर्मचारी चयन बोर्ड के अध्यक्ष हरिप्रसाद शर्मा ने कहा कि सवाल और जवाब को लेकर छात्रों की आपत्तियों के बाद एक्सपर्ट कमेटी से उनकी जांच करवाई गई थी। एक्सपर्ट कमेटी की राय के आधार पर ही बोर्ड ने सवाल डिलीट किए हैं। ताकि, भर्ती परीक्षा में शामिल किसी भी अभ्यर्थी को इसका नुकसान नहीं हो। इसके लिए बोर्ड ने शेष रहे सवालों में डिलीट सवालों के अंक जोड़कर बोनस अंक देने का फैसला किया है।
दोगुना कैंडिडेट को किया था शॉर्ट लिस्ट
इससे पहले बोर्ड ने बुधवार को लेवल- 2 विज्ञान और गणित के 7435 पदों के लिए दोगुना अभ्यर्थियों को शॉर्टलिस्ट किया है। इनमें से डॉक्युमेंट वेरिफिकेशन और जिला आवंटन के बाद 6322 अभ्यर्थियों को नॉन टीएसपी (ट्राइबल सब प्लान) क्षेत्र, जबकि 1113 अभ्यर्थियों को टीएसपी क्षेत्र में पोस्टिंग दी जाएगी। वहीं अब लेवल-2 के शेष 6 सब्जेक्ट का रिजल्ट 15 जून तक आने की संभावना है।
जबकि लेवल-1 का रिजल्ट कर्मचारी चयन बोर्ड ने 26 मई को जारी कर दिया था। इसमें 21 हजार पदों के लिए कुल 41,546 अभ्यर्थियों को शॉर्ट लिस्ट किया गया था। जबकि लेवल-2 SST का रिजल्ट 2 जून को जारी किया गया था। इसमें 4712 हजार पदों के लिए दोगुना अभ्यर्थियों को शॉर्ट लिस्ट किया है।
बता दें कि राजस्थान में 48 हजार पदों के लिए 11 जिलों में 25 फरवरी से 1 मार्च तक 9 पारियों में भर्ती परीक्षा का आयोजन किया गया था। इसके लिए 9 लाख 64 हजार अभ्यर्थियों ने रजिस्ट्रेशन कराया था। इस दौरान 25 फरवरी को पहली पारी में लेवल वन की परीक्षा आयोजित की गई थी। वहीं, इसके बाद 25 फरवरी को ही दूसरी पारी से 1 मार्च तक लेवल 2 के सब्जेक्ट के अनुसार भर्ती परीक्षा आयोजित हुई थी। 2940 परीक्षा केंद्र बनाए गए थे।
ऐसे देखें फाइनल आंसर-की
विज्ञान और गणित - कटऑफ मार्क्स
